Vaar langs het aantrekkelijke La Valletta | Vision of the Seas® | Royal Caribbean®
met de Vision of the Seas® 4-Sterne (Cruise Nr. 406361)
Cruise nr.: 406361 Waar gaan sit jou skrik? | MaanKind
Waar gaan sit jou skrik?
Vanoggend het ek vroeër as gewoonlik wakker geword, en het deur die newels Facebook op my foon oopgemaak. Wat ek daar gelees het, het my wakker geskok:
Groot hartseer … ons Gerimed Ouetehuis hier in Kleinmond het vanoggend 1 uur grootliks afgebrand. Die woonstel op die punt (links) op hierdie foto is ek en Maraaitjie s’n – hy het nie gebrand nie maar is vol rook. Ons inwoners is algar in ons pajamas in die aftree-oord se ontspanningsaal. DIE GERIMED PERSONEEL WAS ABSOLUUT PUIK MET DIE ONTRUIMING!! Ongelukkig was daar ook lewensverlies, een tannie van 90 het nie oorleef nie.
Dit voel vir my hier is deesdae soveel meer brande, in 50 jaar het ek van geen brand geweet van iemand na aan my nie, maar dit voel vir my of hier iets in die lug is met brande vandat ons gesien het hoe ons plaaslike hotel afbrand.
Ons het die verskriklikste veldbrande verlede jaar hier gehad. In ons dorp het ‘n paar huise al afgebrand, en vanoggend nou die.
Gister is daar twee kindertjies doodgebrand in ‘n huis. Nog twee seuns brand in Hartbeespoort dood
My sus en medeblogger Slakkelak, se huis het twee maal binne ‘n jaar afgebrand. Lees daarvan:
In sulke tye vat mense hande, en waar hulp nodig is, word dit gegee. Maar wat vir my nogal traumaties was van die hele ding, is dat ek besef dat, al raak nie een van hierdie traumas my direk nie, gaan sit elke stukkie skrik iewers in ‘n mens se lyf vas. Dis of daar speldeprikke van binne af kom, en elke stukkie seer van elke brand gaan sit bo-op die ander. Hoe op aarde voel daardie arme oumense vanaand? Stel jou voor, die laaste wat jy doen, is om jou tande en jou brille en jou gehoorstukkie uit en af te haal, en eerste wat jy sien is as iemand jou uit die bed boender, en as jy tot verhaal kom, sit jy saam met die ander oumense, met net die pajamas aan jou lyf, as jou enigste besitting? En jou bors trek toe van die rook?
Stuur asseblief vandag goeie gedagtes vir hierdie oumense, dat die skrik hulle nie siek maak nie. Want nie net is al hulle kleinste ou herinnerinkies wat hulle nog oorgehad het nou weg met die wind nie, hulle is ook uitgelewer aan die onderklere en klere wat ander inderhaas gaan koop het, wat dalk sleg pas.
Wat ek by my bydrae gevoeg het, was die sagste serpe wat ek kon kry, vir elke tannie en oom wat nie kinders naby het nie. Laat ons almal se gesamentlike liefde met die serpe saggies om hulle vou in die volgende tyd.
7 thoughts on “Waar gaan sit jou skrik?”
Julia Mukuddem said:
14 Junie, 2012 om 4:47 nm
ai toggie – dis baie hartseer. 😦
14 Junie, 2012 om 8:53 vm
Ek het gister iewers in een of ander koerant gelees van die brand in die ouetehuis. Daar was ‘n paar jaar terug mos ook die brand in ‘n ouetehuis in Delmas. Of was dit Nigel? Dit bly vir my verskriklik.
Terug pieng: My wonde se rofies lê nog vlak « Slakkelak
13 Junie, 2012 om 6:22 nm
Dis vir my baie erg. Hoe het die brand ontstaan?
13 Junie, 2012 om 7:20 nm
Niemand weet nie. Maar dis mos winter, en ek dink altyd elektriese komberse en verwarmers is gevaarlik. Dalk so iets? Kortsluiting?
13 Junie, 2012 om 4:19 nm
Dis so vreeslik. Ek is DANKBAAR dat ek nie daar was om te aanskou toe my huis afgebrand het nie. Arme oumense. Ek weet hoe erg dit is om die swart te sien en die reuk na die tyd, maar om die vuur te SIEN! Ek is bly daar is al dadelik beraders vir hulle om hulle te help om die trauma te verwerk.
13 Junie, 2012 om 4:24 nm
Gelukkig ook is daar mense heeltyd om hulle. En hulle word versorg, hulle hoef nuie te sorg soos wat jy moes nie.